
RADVILIŠKIO RAJONO SAVIVALDYBĖS TARYBA


SPRENDIMAS
DĖL DALIES ŽEMĖS SKLYPO PIRKIMO SAVIVALDYBĖS POREIKIAMS 

2025 m.                          d. Nr. T-
Radviliškis

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, Žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimų tvarkos aprašo, patvirtinto Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimo tvarkos aprašo patvirtinimo“, 49, 67 ir 69 punktais, įgyvendindama Nekilnojamųjų daiktų pirkimo, nuomos ir panaudos teisių į šiuos daiktus įsigijimo savivaldybės vardu iš kitų subjektų tvarkos aprašą, patvirtintą Radviliškio rajono savivaldybės tarybos 2021 m. gegužės 27 d. sprendimu Nr. T-497 „Dėl nekilnojamųjų daiktų pirkimo, nuomos ir panaudos teisių į šiuos daiktus įsigijimo Savivaldybės vardu iš kitų subjektų tvarkos aprašo patvirtinimo“, atsižvelgdama į Radviliškio rajono savivaldybės administracijos direktoriaus 2025 m. kovo 7 d. įsakymą Nr. A-119 (8.2 E) „Dėl pasiūlymo nupirkti dalį žemės sklypo“, Radviliškio rajono savivaldybės taryba nusprendžia: 
.	Pirkti Radviliškio rajono savivaldybės nuosavybėn nekilnojamojo daikto – 0,0887 ha ploto žemės sklypo 0,0397 ha dalį, esančią (duomenys neskelbiami), Radviliškyje (unikalus Nr. (duomenys neskelbiami), kadastro Nr. (duomenys neskelbiami)), kuriame yra Savivaldybei nuosavybės teise priklausantys pastatai ir statiniai – butas (unikalus Nr. (duomenys neskelbiami)), 1/2 dalis ūkinio pastato (unikalus Nr. (duomenys neskelbiami)) ir kiemo statiniai (unikalus Nr. (duomenys neskelbiami)), už 3 693,00 (tris tūkstančius šešis šimtus devyniasdešimt tris eurus) Eur.
.	Nustatyti, kad šio sprendimo 1 punkte nurodytas turtas perkamas įgyvendinant savarankiškąją savivaldybės funkciją – savivaldybei nuosavybės teise priklausančios žemės ir kito turto valdymas, naudojimas ir disponavimas juo – iš Savivaldybės biudžeto asignavimų, skirtų Radviliškio rajono savivaldybės administracijai.
.	Įgalioti Radviliškio rajono savivaldybės administracijos direktorių pasirašyti turto pirkimo sutartį.
.	Nurodyti, kad šis sprendimas ne vėliau kaip per vieną mėnesį nuo jo įsigaliojimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.



Savivaldybės meras								   

RADVILIŠKIO RAJONO SAVIVALDYBĖS TARYBOS 2025-03-27 SPRENDIMO PROJEKTO „DĖL DALIES ŽEMĖS SKLYPO PIRKIMO SAVIVALDYBĖS POREIKIAMS“ 
AIŠKINAMASIS RAŠTAS

2025-03-06
Radviliškis 

. Projekto rengimą paskatinusios priežastys, parengto sprendimo projekto tikslai ir uždaviniai.
Projektas parengtas gavus žemės sklypo, esančio (duomenys neskelbiami), Radviliškyje, savininko prašymą nupirkti dalį sklypo, kuriuo jis negali disponuoti nes šiame sklype esantys pastatai ir statiniai nuosavybės teise priklauso kitiems asmenims: trijų butų gyvenamajame name yra Savivaldybei nuosavybės teise priklausantis vienas butas su priklausiniais (dalimi ūkinio pastato ir šuliniu), kiti du butai nuosavybės teise priklauso privatiems asmenims. Žemės sklypo dalis reikalinga kaip namų valda Radviliškio rajono savivaldybei nuosavybės teise priklausančiam butui su priklausiniais.
Šiam tikslui pasiekti siūloma iš privataus asmens už 3 693,00 eurus Radviliškio rajono savivaldybės nuosavybėn nupirkti 397 kv. m ploto dalį žemės sklypo (viso sklypo plotas – 887 kv. m), esančio (duomenys neskelbiami), Radviliškyje.
. Projekto iniciatoriai (institucija, asmenys ar piliečių atstovai) ir rengėjai.
Projekto iniciatorius – Radviliškio rajono savivaldybės administracijos direktorius.
Projekto rengėjas – Savivaldybės administracijos Investicijų ir turto valdymo skyriaus vyriausioji specialistė Diana Skaburskienė.
. Kaip šiuo metu yra reguliuojami sprendimo projekte aptarti teisiniai santykiai.
Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu nustatyta, kad Savivaldybė turtą gali įgyti pagal sandorius.
Vadovaudamasi LR Vietos savivaldos įstatymo 6 straipsnio 3 punktu, Savivaldybė turtą perka įgyvendinant savarankiškąją savivaldybės funkciją – savivaldybei nuosavybės teise priklausančios žemės ir kito turto valdymas, naudojimas ir disponavimas juo. 
Žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimo tvarkos aprašo, patvirtino LR Vyriausybės 2017-12-13 nutarimu Nr. 1036, 49 punkte nustatyta, kad nekilnojamųjų daiktų įsigijimo kaina negali daugiau kaip 10 procentų viršyti rinkos vertės, nustatytos atlikus individualų turto vertinimą Lietuvos Respublikos turto ir verslo vertinimo pagrindų įstatymo nustatyta tvarka.
. Kokių teigiamų rezultatų laukiama.
Savivaldybė įgis nuosavybės teisę į žemės sklypo dalį, proporcingai reikalingą sklype esančių, Savivaldybei nuosavybės teise priklausančių pastatų ir statinių naudojimui.
. Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Priėmus sprendimo projektą, neigiamų pasekmių nenumatoma.
. Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą.
Priėmus sprendimą galiojančių teisės aktų keisti nereikės.
. Sprendimo projektui įgyvendinti reikalingos lėšos, finansavimo šaltiniai. 
Turtas perkamas iš Savivaldybės biudžeto asignavimų, numatytų Radviliškio rajono savivaldybės tarybos 2025 m. vasario 27 d. sprendime Nr. T-557 „Dėl Radviliškio rajono savivaldybės 2025–2027 metų biudžeto patvirtinimo“.
Iš Savivaldybės biudžeto lėšų už perkamos žemės dalies individualų vertinimą sumokėta 217,80 Eur, už žemės sklypo dalių planą, kuriuo nustatytos sklype esančio gyvenamojo namo butams eksploatuoti reikalingos žemės sklypo dalys – 279 Eur. Turto pirkimo-pardavimo sutarties sudarymo išlaidas apmokės pardavėjas.
. Sprendimo projekto rengimo metu gauti specialistų vertinimai ir išvados.
Atlikus nekilnojamojo turto vertinimą, perkamo žemės sklypo rinkos vertė vertinimo dieną (2024-11-07) yra 7 500 Eur (viso sklypo). Savivaldybės išperkamos 397 kv. m ploto žemės sklypo dalies rinkos vertė – 3 356,82 eurų. Įvykdžius derybas, galutinė turto kaina – 3 693,00 Eur, t. y. 10 procentų didesnė už rinkos kainą. LR Vyriausybės 2017-12-13 nutarimu Nr. 1036 patvirtinto Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo 49 punkte nustatytas reikalavimas, kad nekilnojamųjų daiktų įsigijimo nuosavybėn kaina negali daugiau kaip 10 procentų viršyti rinkos vertės, nustatytos atlikus individualų turto vertinimą. 
Sprendimo projektas suderintas su savivaldybės juristu, kalbininku, administracijos direktore.
. Numatomo teisinio reguliavimo poveikio vertinimo rezultatai.
Šiuo sprendimo projektu nenumatoma reglamentuoti iki tol nereglamentuotus santykius, taip pat iš esmės nekeičiamas teisinis reguliavimas, todėl numatomo teisinio reguliavimo poveikio vertinimas neatliekamas.
. Sprendimo projekto antikorupcinis vertinimas.
Teisės akto projektas antikorupciniam vertinimui neteikiamas.
. Kiti, iniciatoriaus nuomone, reikalingi pagrindimai ir paaiškinimai. 
Papildomų paaiškinimų nėra. 
. Pridedami dokumentai.
.	UAB „STIVVF“ 2024-11-07 nekilnojamojo turto vertinimo ataskaita Nr. 24114435;
.	Savivaldybės administracijos direktoriaus 2024-02-21 įsakymas Nr. A-74 (8.2 E) „Dėl dalies žemės sklypo, (duomenys neskelbiami), Radviliškyje, pirkimo“ su patvirtintu turto pirkimo socialiniu ir ekonominiu pagrindimu;
.	Savivaldybės administracijos direktoriaus 2025-02-25 įsakymas Nr. A-91 (8.2 E) „Dėl Radviliškio rajono savivaldybės administracijos direktoriaus 2024 m. vasario 21 d. įsakymo Nr. A-74 (8.2 E) „Dėl dalies žemės sklypo, (duomenys neskelbiami), Radviliškyje, pirkimo“ pakeitimo“;
.	Savivaldybės administracijos komisijos dėl dalies žemės sklypo, esančio (duomenys neskelbiami), Radviliškyje, pirkimo posėdžio 2025-03-05 derybų protokolas Nr. 2;
.	Radviliškio rajono savivaldybės administracijos direktoriaus 2025 m. kovo 7 d. įsakymas Nr. A-119 (8.2 E) „Dėl pasiūlymo nupirkti dalį žemės sklypo“;
.	Žemės sklypo, esančio (duomenys neskelbiami), Radviliškyje, dalių planas ir NTR išrašas.



Investicijų ir turto valdymo skyriaus vyriausioji specialistė			        Diana Skaburskienė


